Babītes iela (Jūrmala)
Šis raksts ir par ielu Jūrmalā. Par citām jēdziena Babītes iela nozīmēm skatīt nozīmju atdalīšanas lapu. Babītes iela ir iela Jūrmalā, Bražciema apkaimē. Babītes iela sākas krustojumā ar Ventspils šoseju (A10) un beidzas pie pārbrauktuves pār dzelzceļa līniju, netālu no Priedaines stacijas. Ielas turpinājums aiz pārbrauktuves ir Spilves iela. Babītes ielas kopējais garums ir 1110 metri, tā ir klāta ar asfalta segumu. Babītes ielā satiksmes kustība norit divās joslās. Ielā ir savrupmāju un vasarnīcu apbūve.